stanford-oval/wikipedia huggingface dataset:
อมรินทร์ คอร์เปอเรชั่นส์

บทความนี้เกี่ยวกับบริษัทสื่อสิ่งพิมพ์ สำหรับความหมายอื่น ดูที่ อมรินทร์
| --- | --- |

ประเภท: บริษัทมหาชนจำกัด
การซื้อขาย: SET:AMARIN
อุตสาหกรรม: สื่อสิ่งพิมพ์ ร้านค้าปลีก งานแสดงศินค้า สื่อออนไลน์ ผู้ประกอบกิจการโทรทัศน์
ก่อนหน้า: ชูเกียรติ อุทกะพันธุ์
ก่อตั้ง: 29 กันยายน พ.ศ. 2519 (48 ปี)
สำนักงานใหญ่: 378 ถนนชัยพฤกษ์ แขวงตลิ่งชัน เขตตลิ่งชัน, กรุงเทพมหานคร,  ไทย
จำนวนที่ตั้ง: 5
พื้นที่ให้บริการ:  ไทย
บุคลากรหลัก: สุเมธ ตันติเวชกุล (ประธาน) ฐาปน สิริวัฒนภักดี (รองประธาน, ประธาน กก.บห.) นรรัตน์ ลิ่มนรรัตน์ (รองประธาน กก.บห.) ศิริ บุญพิทักษ์เกศ (กก.ผอ.ใหญ่)
ผลิตภัณฑ์: บ้านและสวน แพรว สุดสัปดาห์ ร้านนายอินทร์ อมรินทร์ทีวี
สินทรัพย์:  5,284,160,000 บาท (พ.ศ. 2562) 6,167,450,000 บาท (พ.ศ. 2561)
เจ้าของ: อเดลฟอส
เว็บไซต์: amarin.co.th 
บริษัท อมรินทร์ คอร์เปอเรชั่นส์ จำกัด (มหาชน) (อังกฤษ: Amarin Corporations Public Company Limited) หรือที่รู้จักกันในชื่อ อมรินทร์ (AMARIN) เป็นบริษัทมหาชนจำกัด ที่ประกอบธุรกิจรับจ้างพิมพ์งานสิ่งพิมพ์สอดสีให้แก่บริษัท ห้างร้าน หน่วยราชการ และสถาบันเอกชนต่าง ๆ ในรูปของหนังสือ แผ่นพับ แคตตาลอค ปฏิทิน โฟลเดอร์ โปสการ์ด
บริษัทก่อตั้งโดยชูเกียรติ อุทกะพันธุ์ ในชื่อ ห้างหุ้นส่วนจำกัด วารสารบ้านและสวน เมื่อวันที่ 29 กันยายน พ.ศ. 2519 เพื่อผลิตนิตยสาร "บ้านและสวน" ก่อนก่อตั้งโรงพิมพ์ของตนเองขึ้นในชื่อ ห้างหุ้นส่วนจำกัด อมรินทร์การพิมพ์ เมื่อวันที่ 21 มิถุนายน พ.ศ. 2520 จากนั้นยกระดับเป็นบริษัทจำกัดในชื่อ บริษัท อมรินทร์พริ้นติ้งกรุ๊พ จำกัด เมื่อวันที่ 8 มกราคม พ.ศ. 2530 และเข้าจดทะเบียนในตลาดหลักทรัพย์แห่งประเทศไทย ในชื่อย่อหลักทรัพย์ APRINT เมื่อวันที่ 3 มกราคม พ.ศ. 2535 ก่อนแปรสภาพเป็นบริษัทมหาชนจำกัดพร้อมเปลี่ยนชื่อเป็น บริษัท อมรินทร์พริ้นติ้ง แอนด์ พับลิชชิ่ง จำกัด (มหาชน) จากนั้นเปลี่ยนชื่อย่อหลักทรัพย์เป็น AMARIN เมื่อวันที่ 27 กุมภาพันธ์ พ.ศ. 2556
ต่อมาเมื่อวันที่ 25 พฤศจิกายน พ.ศ. 2559 ตระกูลสิริวัฒนภักดี โดยฐาปน และปณต สิริวัฒนภักดี ได้เข้าซื้อหุ้นเพิ่มทุนของ AMARIN ในทางอ้อมผ่านบริษัท วัฒนภักดี จำกัด (ต่อมาถูกโอนเป็นบริษัทย่อยของบริษัท อเดลฟอส จำกัด จากการปรับโครงสร้างการถือหุ้น แต่ฐาปนและปณตยังคงถือหุ้นในทางอ้อม) ต่อมาเมื่อวันที่ 24 พฤษภาคม พ.ศ. 2566 บริษัทได้เปลี่ยนชื่อเป็น บริษัท อมรินทร์ คอร์เปอเรชั่นส์ จำกัด (มหาชน) ต่อมาเมื่อวันที่ 5 ตุลาคม อเดลฟอสได้เข้าซื้อหุ้นจากระริน อุทกะพันธุ์ ปัญจรุ่งโรจน์ กรรมการผู้อำนวยการใหญ่ในขณะนั้น ผ่านบริษัท สิริภักดีธรรม จำกัด ก่อนที่ตระกูลอุทกะพันธุ์จะลาออกจากทุกตำแหน่งในอีกสิบสองวันต่อมา และตระกูลอุทกะพันธุ์ได้ขายหุ้นอมรินทร์ให้อเดลฟอสในทางอ้อมทั้งหมดผ่านบริษัท สิริวัฒนภักดี จำกัด เมื่อวันที่ 5 มีนาคม พ.ศ. 2567
ปัจจุบัน (พ.ศ. 2567) มี สุเมธ ตันติเวชกุล เป็นประธานกรรมการ, ฐาปน สิริวัฒนภักดี เป็นรองประธานกรรมการและประธานกรรมการบริหาร, นรรัตน์ ลิ่มนรรัตน์ เป็นรองประธานกรรมการบริหาร และศิริ บุญพิทักษ์เกศ เป็นกรรมการผู้อำนวยการใหญ่
ประวัติ > การก่อตั้ง

อมรินทร์ คอร์เปอเรชั่นส์ ที่รากฐานจากการที่ ชูเกียรติ อุทกะพันธุ์ รวบรวมเพื่อนร่วมงานและพนักงานไม่กี่คนมาร่วมกันจัดตั้งห้างหุ้นส่วนจำกัดในชื่อ ห้างหุ้นส่วนจำกัด วารสารบ้านและสวน เมื่อวันที่ 29 กันยายน พ.ศ. 2519 โดยมีจุดประสงค์เพื่อผลิตนิตยสาร "บ้านและสวน" ฉบับแรกออกวางจำหน่ายในเดือนเดียวกัน แต่ในสมัยนั้นต้องเดินทางไปพิมพ์หนังสือที่โรงพิมพ์ภายนอก เนื่องจากไม่มีโรงพิมพ์ของตัวเอง จึงเกิดความยากลำบาก ปีถัดมาคือเมื่อวันที่ 21 มิถุนายน พ.ศ. 2520 จึงได้มีการก่อตั้งโรงพิมพ์ขึ้นในชื่อ "ห้างหุ้นส่วนจำกัด อมรินทร์การพิมพ์" เพื่อจัดพิมพ์นิตยสารของตน ขณะเดียวกันก็รับจ้างงานพิมพ์อื่นด้วย
ประวัติ > ขยายธุรกิจ

ระยะต่อมา เมื่อกิจการขยายตัวเพิ่มมากขึ้น หจก.อมรินทร์การพิมพ์ จึงระดมทุนเพิ่ม และต่อมาเมื่อวันที่ 8 มกราคม พ.ศ. 2530 ได้ต่อยอดธุรกิจออกมาจัดตั้งเป็นบริษัทจำกัดในชื่อ บริษัท อมรินทร์พริ้นติ้งกรุ๊พ จำกัด (อังกฤษ: Amornrin Printing Group Co., Ltd.) และเข้าจดทะเบียนซื้อขายในตลาดหลักทรัพย์แห่งประเทศไทย ในชื่อย่อหลักทรัพย์ APRINT เมื่อวันที่ 3 มกราคม พ.ศ. 2535 อย่างไรก็ตาม ต่อมามีการบังคับใช้พระราชบัญญัติหลักทรัพย์และตลาดหลักทรัพย์ พ.ศ. 2535 และในบทเฉพาะกาล มาตรา 334 ระบุให้บริษัทจำกัดที่จดทะเบียนในตลาดหลักทรัพย์แห่งประเทศไทยแปรสภาพเป็นบริษัทมหาชนจำกัดตามพระราชบัญญัติบริษัทมหาชนจำกัด พ.ศ. 2535 ภายใน 2 ปีนับตั้งแต่พระราชบัญญัติหลักทรัพย์บังคับใช้ อมรินทร์พริ้นติ้งกรุ๊พจึงแปรสภาพเป็นบริษัทมหาชนจำกัด พร้อมกับเปลี่ยนชื่อเป็น บริษัท อมรินทร์พริ้นติ้ง แอนด์ พับลิชชิ่ง จำกัด (มหาชน) (อังกฤษ: Amarin Printing and Publishing Public Co., Ltd.) เมื่อวันที่ 15 มิถุนายน พ.ศ. 2536
ในปี พ.ศ. 2536 บริษัทได้ขยายกิจการไปสู่ด้านการจัดจำหน่าย โดยก่อตั้งบริษัท อมรินทร์ บุ๊ค เซ็นเตอร์ จำกัด เพื่อดูแลการจำหน่ายสิ่งพิมพ์ทั้งหมด รวมถึงจัดตั้งร้านค้าปลีกชื่อ "ร้านนายอินทร์"
ต่อมาปริมาณผู้อ่านนิตยสารมีมากขึ้น และประเภทของผู้อ่านมีความหลากหลายมากยิ่งขึ้น บริษัทจึงเริ่มผลิตนิตยสารอื่น ๆ เพื่อตอบสนองความต้องการของผู้อ่าน โดยมีนิตยสารแนวผู้หญิงออกตามมาคือ แพรว และ สุดสัปดาห์ และผลิตนิตยสารอย่างต่อเนื่องมาจนถึงปัจจุบัน
ต่อมาเมื่อวันที่ 15 กุมภาพันธ์ พ.ศ. 2556 คณะกรรมการบริษัทอนุมัติการเปลี่ยนชื่อย่อหลักทรัพย์จาก APRINT เป็น AMARIN โดยมีผลเมื่อวันที่ 27 กุมภาพันธ์
ผู้ถือหุ้นใหญ่

ข้อมูล ณ วันที่ 9 พฤษภาคม พ.ศ. 2567
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| --- | --- | --- | --- |
| 1 | บริษัท วัฒนภักดี จำกัด | 602,427,400 | 60.35% |
| 2 | บริษัท สิริวัฒนภักดี จำกัด | 163,554,139 | 16.38% |
| 3 | บริษัท สิริภักดีธรรม จำกัด | 138,387,052 | 13.86% |
| 4 | โสภณ มิตรพันธ์พานิชย์ | 21,095,900 | 2.11% |
| 5 | นายสมชัย สวัสดีผล | 15,000,000 | 1.50% |
| 6 | บริษัท บริหารสินทรัพย์ กรุงเทพพาณิชย์ จำกัด (มหาชน) | 6,449,473 | 0.65% |
| 7 | นายเฉลิมพล โสภณกิจการ | 4,000,000 | 0.40% |
| 8 | นางลี่ซา โสภณกิจการ | 3,170,000 | 0.32% |
| 9 | นายชนะชัย ภู่ระหงษ์ | 1,990,000 | 0.20% |
| 10 | นายพิเชฐ ตันติศรีเจริญกุล | 1,755,600 | 0.18% |
ธุรกิจของบริษัท

สื่อสิ่งพิมพ์
บริการงานพิมพ์คุณภาพ
บริการงานพิมพ์เร่งด่วน
บริการงานพิมพ์บรรจุภัณฑ์
บริการผลิตเนื้อหา
อมรินทร์พับลิชชิ่งเซอร์วิส
สำนักพิมพ์
แพรวสำนักพิมพ์
แพรวเยาวชน
Springbook
Rose (เน้น นิยายวาย)
อรุณ (เน้น นิยายไทย)
Amarin Howto
Amarin Kids
Amarin ธรรมะ
Amarin สุขภาพ
Amarin Comic
Amarin ท่องโลก
Amarin Cuisine
Piccolo
Prism (เน้น นิยายแปลสืบสวน และ สยองขวัญ แปลญี่ปุ่นและเกาหลี)
Word (เน้น นิยายแปลอังกฤษ)
Phoenix (บริษัทร่วมกับคาโดคาวะ จากประเทศญี่ปุ่น ตีพิมพ์และจัดจำหน่ายไลท์โนเวล และมังงะ)
นิตยสาร
บ้านและสวน
แพรว
อีเวนท์
บ้านและสวนแฟร์
Amarin Baby & Kids Fair
โทรทัศน์ : บริษัท อมรินทร์เทเลวิชัน จำกัด (อมรินทร์ทีวี)
ร้านค้า
ร้านนายอินทร์
วัน คอนเทนต์ สโตร์
อมรินทร์ บุ๊ค เซ็นเตอร์
เลิร์นนิง แล็บ
แหล่งข้อมูลอื่น

http://www.amarin.co.th
http://www.bangkokbiznews.com/news/detail/782442
ลีโอนาร์โด (ชื่อ)
บุคคล

ลีโอนาร์โด ดิแคพรีโอ
เลโอนาร์โด ดา วินชี
เลโอนาร์โด ฟีโบนัชชี
เลโอนาร์ดู อาราอูฌู
ลีโอนาร์โด นัม
เลโอนาร์โด ซิกาลิ
ตัวละครในบันเทิงคดี

ลีโอนาร์โด (เต่านินจา) - ตัวละครจากเรื่องเต่านินจา
ลีโอนาร์โด ดันเต้ - ตัวละครจากเรื่องลา ฟลอร่า โรงเรียนป่วนก๊วนเจ้าหญิง
ลีโอนาร์โด วอทช - ตัวละครจากเรื่องสมรภูมิ เขตป้องกันโลหิต
ลีโอนาร์โด ลีโอนาร์โด - ตัวละครจากเรื่องClerks: The Animated Series
ลีโอนาร์โด เวทรา - ตัวละครจากเรื่องเทวากับซาตาน
เลโอนาร์โด อัลเมดา - ตัวละครจากเรื่องนักเตะแข้งสายฟ้า
เลโอนาร์โด ลูน่า - ตัวละครจากเรื่องขังดวลแข้ง
ดูเพิ่ม

ลีโอนาร์โด
เลนเนิร์ด
เขตอะนาดีร์สกี

| เขตอะนาดีร์สกี Анадырский район |
| --- | --- |
เขต
Winter view across Lake Maynits in Anadyrsky District
   ธง ตราอาร์ม
thLocation of Anadyrsky District in Chukotka Autonomous Okrug
พิกัด: 65°16′48″N 172°38′56″E﻿ / ﻿65.28000°N 172.64889°E﻿ / 65.28000; 172.64889
ประเทศ: รัสเซีย
Federal subject: Chukotka Autonomous Okrug
Established: 1927
ศูนย์กลางปกครอง: Anadyr
การปกครอง
 • ประเภท: Local government
 • Head: Vladimir Vildyaykin
พื้นที่
 • Total: 287,508 ตร.กม. (111,007 ตร.ไมล์)
ประชากร (2010 Census)
 • Total: 6,935 คน
 • ประมาณ (January 2016): 8,571 คน
 • ความหนาแน่น: 0.024 คน/ตร.กม. (0.062 คน/ตร.ไมล์)
 • เขตเมือง: 48.6% คน
 • นอกเมือง: 51.4% คน
Administrative structure
 • Inhabited localities: 4 Urban-type settlements, 11 Rural localities
Municipal structure
 • Municipally incorporated as: Anadyrsky Municipal District
 • Municipal divisions: 2 Urban settlements, 10 Rural settlements
เขตเวลา: UTC+ ()
OKTMO ID: 77603000
เว็บไซต์: http://anadyr-mr.ru/
เขตอะนาดีร์สกี (รัสเซีย: Ана́дырский райо́н; ชูคอต: Кагыргын район, Kagyrgyn rajon) เป็นเขตการปกครองที่ซึ่งเป็นหนึ่งในหกเขตของเขตปกครองตนเองชูคอตคาของประเทศรัสเซีย ตั้งอยู่บริเวณตอนกลางและตอนใต้ของชูคอตคา มีอาณาเขตติดกับเขตชาอุนสกีทางทิศตะวันตกเฉียงเหนือ เขตอีอุลตินสกีทางทิศเหนือและทิศตะวันออกเฉียงเหนือ อ่าวอะนาดีร์ทางทิศตะวันออก ดินแดนคัมชัตคาทางทิศใต้ และติดกับเขตบิลิบินสกีทางทิศตะวันตกและทิศตะวันตกเฉียงเหนือ พื้นที่ของเขตมีทั้งหมด 287,900 ตารางกิโลเมตร (111,200 ตารางไมล์) ศูนย์กลางการบริหารของเขตอยู่ที่เมืองอะนาดีร์ (ซึ่งไม่ถือเป็นส่วนหนึ่งของเขตการปกครอง) เขตอะนาดีร์สกีมีประชากรอยู่ที่ 6,935 (การสำรวจสำมะโนประชากรในปี ค.ศ. 2010); 8,007 (สำมะโน ค.ศ. 2002); 40,475 (สำมะโน ค.ศ. 1989).
| ปี | ประชากร | ±% |
| --- | --- | --- |
| 1939 | 5,410 | —     |
| 1959 | 8,190 | +51.4% |
| 1970 | 22,155 | +170.5% |
| 1979 | 20,831 | −6.0% |
| 1989 | 40,475 | +94.3% |
| 2002 | 8,007 | −80.2% |
| 2010 | 9,436 | +17.8% |
| 2021 | 8,161 | −13.5% |
เมื่อพิจารณาจากพื้นที่แล้ว เขตอะนาดีร์สกีถือเป็นเขตที่ใหญ่ที่สุดในเขตปกครองตนเองชูคอตคา เขตนี้ตั้งอยู่ในพื้นที่ที่มีภูเขาสูง ซึ่งยอดเขาของภูเขาเหล่านั้นเป็นแหล่งรวมของแม่น้ำอะนาดีร์และลำน้ำสาขาของแม่น้ำนั้นด้วย เขตนี้เป็นแหล่งที่อยู่อาศัยของชนพื้นเมืองจำนวนมาก รวมทั้งชาวรัสเซียและยูเครน มนุษย์อาศัยอยู่ในบริเวณที่ปัจจุบันเป็นเขตอะนาดีร์สกีมาอย่างน้อยห้าพันปีแล้ว ภายหลังจากที่เซมยอน เดจเนฟ นักสำรวจชาวรัสเซีย ได้ตั้งถิ่นฐานชุมชนชาวรัสเซียแห่งแรกขึ้น พื้นที่แห่งนี้ก็ได้กลายมาเป็นส่วนสำคัญของภูมิภาคในแง่ของการค้า การสำรวจ และการบริหาร ซึ่งยังคงดำเนินต่อไปจนถึงทุกวันนี้
คลังภาพ

ธงของเขตอะนาดีร์สกี
ตราอาร์มของเขตอะนาดีร์สกี
ที่ตั้งของเขตอะนาดีร์สกีภายในเขตปกครองตนเองชูคอตคา
ทัศนียภาพของทะเลสาบ Maynits ในช่วงฤดูหนาว
ดูเพิ่ม

อะนาดีร์
เขตบิลิบินสกี
เขตอีอุลตินสกี
เขตปราวิเดนสกี
เขตชาอุนสกี
เขตชูคอตสกี
เชียงรุ่ง

| เชียงรุ่ง 景洪市 · ကျိုင်းဟုံ ·  ຊຽງຮຸ່ງ |
| --- | --- |
นครระดับอำเภอ
ภาพมุมสูงเมืองเชียงรุ่ง
ที่ตั้งของเมืองเชียงรุ่ง (สีชมพู) ภายในจังหวัดสิบสองปันนา (สีเหลือง) มณฑลยูนนาน

พิกัด: 22°00′32″N 100°47′49″E﻿ / ﻿22.009°N 100.797°E﻿ / 22.009; 100.797
ประเทศ: สาธารณรัฐประชาชนจีน
มณฑล: ยูนนาน
จังหวัด: สิบสองปันนา
GB/T 2260 CODE: 532801
พื้นที่
 • นครระดับอำเภอ: 7,133 ตร.กม. (2,754 ตร.ไมล์)
ความสูง: 558 เมตร (1,831 ฟุต)
ประชากร (ค.ศ. 2010)
 • นครระดับอำเภอ: 519,935 คน
 • ความหนาแน่น: 73 คน/ตร.กม. (190 คน/ตร.ไมล์)
 • เขตเมือง: 205,000 คน
เขตเวลา: UTC+8 (มาตรฐานจีน)
รหัสไปรษณีย์: 666100
รหัสพื้นที่: 0691
ภูมิอากาศ: Aw
เว็บไซต์: www.jhs.gov.cn
1สำนักงานสถิติมณฑลยูนนาน  2Xishuangbanna Gov.  3Yunnan Portal 
เชียงรุ่ง หรือในภาษาจีนทับศัพท์เป็น จิ่งหง หรือออกเสียงในภาษาไทลื้อว่า เจงฮุ่ง (พม่า: ကျိုင်းဟုံ; จีน: 景洪; พินอิน: Jǐnghóng; ไทลื้อ: ᨩ᩠ᨿᨦᩁᩩ᩵ᨦ; ไทยถิ่นเหนือ: ᨩ᩠ᨿᨦᩁᩩ᩵ᨦ; ลาว: ຊຽງຮຸ່ງ) เป็นนครระดับอำเภอ และเมืองหลวงของจังหวัดปกครองตนเองชนชาติไท สิบสองปันนา มณฑลยูนนาน ตอนใต้ของประเทศจีน มีชายแดนทางทิศตะวันตกเฉียงใต้ติดกับประเทศพม่า และทางทิศตะวันออกเฉียงใต้ติดกับประเทศลาว
ที่มาของชื่อ

ที่มาชื่อนั้น มีตำนาน "พะเจ่าเหลบโหลก" (พระเจ้าเลียบโลก) อยู่ว่า เมื่อครั้งองค์พระสัมมาสัมพุทธเจ้าเสด็จเหินฟ้าเลียบโลกมาโปรดสัตว์ถึงยังดินแดนริมฝั่งแม่น้ำของ (ภาษาไทลื้อ เรียกว่า น้ำของ ภาษาจีน เรียก หลานชาง คำว่าน้ำโขงจึงไม่มีในภาษาไทลื้อ) ในอาณาจักรของชาวไทลื้อแห่งนี้ ก็เป็นเวลารุ่งอรุณของวันใหม่พอดี จึงเรียกแห่งนี้ว่า "เชียง" ที่แปลว่า "เมือง" และ "รุ่ง" ที่แปลว่า "รุ่งอรุณ" ว่า "เชียงรุ่ง" จึงแปลได้ว่าเมืองแห่งรุ่งอรุณอันสดใส
เชียงรุ่ง หากเทียบภาษา และสำเนียงไทลื้อแล้ว จะออกเสียงว่า "เจงฮุ่ง" ซึ่งหมายถึง เมืองแห่งรุ่งอรุณ คำว่า "เชียงรุ่ง" นั้นเป็นการเลียนในภาษาของชาวบางกอกเสียง ฮ จะเปลี่ยนเป็น ร เช่นคำว่า เฮา ในภาษาเหนือกลายมาเป็น เรา ในสำเนียงชาวบางกอก ภาษาเมื่อเทียบภาษาของชาวไทลื้อ เทียบสำเนียงภาษาไทลื้อแล้ว จะได้ความหมายดังนี้
ฮุง แปลว่า ตะไคร่น้ำ (หากฮุง) มีลักษณะสีเหลือง อาศัยอยู่บริเวณที่เป็นตาน้ำ หรือบ่อน้ำตามริมห้วย
ฮุ่ง แปลว่า เวลารุ่งเช้า (ยามค่ำคืนฮุ่ง) สว่าง แจ้ง (น.) ต้นละหุ่ง ผลของลูกละหุ่ง หรือ
ฮุ้ง แปลว่า นกชนิดหนึ่ง เป็นประเภทเดียวกับเหยี่ยว (ส่วนรุ้ง หรือ สายรุ้ง ที่เกิดบนฟ้านั้นชาวลื้อเรียกว่าแมงอี่ฮุม)
ภาษาไทลื้อไม่มีคำว่ารุ้ง การเรียกชื่อเมืองเชียงรุ้ง นั้นจึงไม่ถูกต้อง เพราะภาษาไทลื้อ ออกเสียงว่า เจงฮุ่ง (เดิม อาจออกเสียงว่า เจียงฮุ่ง แต่ปัจจุบัน (พ.ศ. 2552) อาจได้รับอิทธิพลจากการออกเสียงในภาษาจีนกลาง) เมื่อเทียบกับภาษาเขียนแล้วเชียงรุ่งในอักษรลื้อ ใช้ตัว ร แต่อ่านออกเสียงตัว ฮ ซึ่งการเรียกชื่อเมืองเชียงรุ่งในศัพท์ภาษาไทยนั้นจึงถูกต้องที่สุด
อีกหนึ่งความเห็น เชื่อว่า "เชียงรุ่ง" ได้ชื่อมาจาก ตำนาน เรื่อง ท้าวฮุ่ง ท้าวเจือง ซึ่งขยายอำนาจจากเมืองพะเยาไปเมืองเงินยางเชียงแสน (อำเภอเชียงแสน จังหวัดเชียงราย) จนถึงตอนใต้ของยูนนานที่สิบสองพันนา (จึงมีชื่อเมืองว่าเชียงรุ่ง หรือเจียงฮุ่ง จาก นามท้าวฮุ่ง)
ภูมิศาสตร์

เมืองเชียงรุ่งตั้งอยู่ละหว่างละติจูด 21°27' ถึง 22°36' เหนือ และลองจิจูด 100°25' ถึง 101°31' ตะวันออก ติดต่อกับเมืองผูเอ่อร์ทางทิศเหนือ อำเภอเมืองล้าทางทิศตะวันออก และอำเภอเมืองฮายทางทิศตะวันตก รวมทั้งติดต่อกับรัฐฉานของประเทศพม่าทางทิศใต้ มีเทือกเขาเหิงต้วน (เหิงตฺวั้น) กั้นทางทิศใต้ของเมือง และมีแม่น้ำโขง (ในประเทศจีนเรียกแม่น้ำหลานชาง) ไหลผ่านเมืองไปทางตะวันออกเฉียงใต้ไปยังประเทศลาวและประเทศพม่า
สภาพอากาศตอนบนเป็นเขตอบอุ่นและตอนล่างเป็นเขตอุ่นชื้น มีความชื้นมากในฤดูมรสุม และแห้งมากในฤดูหนาว ชั่วโมงแดดต่อปีก็คือ 1,800–2,300 ชั่งโมง อุณหภูมิเฉลี่ย 18.6 °C – 21.9 °C และ ปริมาณฝนเฉลี่ย 1,200–1,700 มิลลิเมตร/ปี
ประชากร

เมืองเชียงรุ่งนั้น มีประชากรเป็นชาวไทลื้อเป็นหลัก โดยประชากรชนเผ่าต่าง ๆ รวมทั้งชาวจีนฮั่นและที่ไม่ใช่ชาวไท ผลสำรวจเมื่อปี พ.ศ. 2545 เชียงรุ่งมีประชากร 249,721 คน หรือประมาณร้อยละ 67.27 ของทั้งหมด ส่วนชาวไทนั้นมีร้อยละ 35 ของทั้งหมด มีชาวฮั่น 121,511 คน และ ร้อยละ 32.73 ของทั้งหมด
การขนส่ง

ท่าอากาศยานกาดทรายสิบสองพันนา เป็นท่าอากาศยานที่ใหญ่ที่สุดอันดับ 2 ในมณฑลยูนนาน ตั้งอยู่ห่างจากใจกลางเมืองประมาณ 5 กิโลเมตร
เมืองเชียงรุ่งมีศูนย์กลางขนส่งสาธารณะที่ใหญ่ที่สุดในสิบสองปันนา เชื่อมต่อไปยังเมืองข้างเคียง ตำบล และหมู่บ้านต่าง ๆ
ทางหลวงจีนหมายเลข 214
ทางหลวงจีนหมายเลข 213
ทางหลวงเอเชียสาย 3
ทางด่วนคุนหมิง–กรุงเทพ
พ.ศ. 2497 (ค.ศ. 1954) เปิดถนนเชื่อมระหว่างคุนหมิง–เชียงรุ่ง
พ.ศ. 2508 (ค.ศ. 1965) เปิดใช้สะพานข้ามแม่น้ำโขง
พ.ศ. 2533 (ค.ศ. 1990) เปิดทำการสนามบินสิบสองปันนา ใช้เวลาเพียง 45 นาทีในการเดินทางระหว่างคุนหมิงกับเชียงรุ่ง
แหล่งข้อมูลอื่น

เว็บไซต์ทางการของเมืองเชียงรุ่ง เก็บถาวร 2008-09-30 ที่ เวย์แบ็กแมชชีน
แม่น้ำโขงช่วงที่ไหลผ่านเชียงรุ่ง
ถนนสายหนึ่งที่มีต้นปาล์มจำนวนมากในเมืองเชียงรุ่ง
ท่าอากาศยานสิบสองพันนา กาดทราย
อำเภอเมืองฮาย

| อำเภอเมืองฮาย 勐海县 · ᨾᩮᩨ᩠ᨦᩁᩣ᩠ᨿ ເມືອງຮາຍ |
| --- | --- |
อำเภอ
ที่ตั้งของอำเภอเมืองฮาย (สีชมพู) ในจังหวัดสิบสองปันนา (สีเหลือง) มณฑลยูนนาน

เมืองฮายที่ตั้งของที่ทำการในมณฑลยูนนาน
พิกัด: 21°58′N 100°28′E﻿ / ﻿21.967°N 100.467°E﻿ / 21.967; 100.467
ประเทศ: สาธารณรัฐประชาชนจีน
มณฑล: ยูนนาน
จังหวัด: สิบสองปันนา
GB/T 2260 CODE: 532822
พื้นที่
 • ทั้งหมด: 5,511 ตร.กม. (2,128 ตร.ไมล์)
ประชากร
 • ทั้งหมด: 292,383 คน
 • ความหนาแน่น: 53 คน/ตร.กม. (140 คน/ตร.ไมล์)
เขตเวลา: UTC+8 (เวลามาตรฐานจีน)
รหัสไปรษณีย์: 666200
รหัสพื้นที่: 0691
ภูมิอากาศ: Cwa
เว็บไซต์: www.mhfgj.gov.cn
1สำนักงานสถิติมณฑลยูนนาน  2Xishuangbanna Gov.  3Yunnan Portal 
เมืองฮาย หรือ เมืองราย (ไทลื้อ: ᨾᩮᩨ᩠ᨦᩁᩣ᩠ᨿ  เมืองราย จีน: 勐海县; พินอิน: Měnghǎi Xiàn; ลาว: ເມືອງຮາຍ; ไทย: เมืองฮาย) เป็นเขตปกครองประเภทอำเภอ ภายใต้เขตปกครองตนเองชนชาติไท สิบสองปันนา ตั้งอยู่ทางใต้ของมณฑลยูนนาน ประเทศจีน ติดต่อกับรัฐฉานของประเทศพม่าทางทิศตะวันตกเฉียงใต้
การแบ่งเขตการปกครอง

อำเภอเมืองฮายแบ่งการปกครองออกเป็น 6 เมือง 2 ตำบล และ 3 ตำบลชาติพันธุ์
6 เมือง
เมืองฮาย (เมืองราย) (勐海镇)
เมืองเชียงลอ (ท่าลอ) (打洛镇)
เมืองหน (勐混镇)
เมืองแช่ (เมืองแจ) (勐遮镇)
เมืองมาง (勐满镇) (คนละเมืองกับเมืองมาง ในเขตอำเภอเมืองล้า)
เมืองงาด (勐阿镇)
2 ตำบล
ตำบลเมืองสูง (勐宋乡)
ตำบลเมืองวัง (勐往乡)
3 ตำบลชาติพันธุ์
ตำบลชนชาติฮั่นหนี เกอหลั่งเหอ (格朗和哈尼族乡)
ตำบลชนชาติปู้หลั่ง ปู้หลั่งชาน (布朗山布朗族乡)
ตำบลชนชาติฮั่นหนีและปู้หลั่ง ซีติ่ง (西定哈尼族布朗族乡)
การขนส่ง

สนามบินที่ใกล้ที่สุด ท่าอากาศยานกาดทรายสิบสองปันนา
ทางหลวงจีนหมายเลข 214
ทางหลวงเอเชียสาย 3 (เส้นทางเลือก)
ภาพ

ตัวเมืองเมืองฮาย
อุโบสถแปดเหลี่ยม วัดหลวงเชียงเจือง เมืองแช่
ตัวเมืองเมืองแช่
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อำเภอเมืองฮาย
เว็บไซต์ทางการของอำเภอเมืองฮาย
ฮายาเตะ พ่อบ้านประจัญบาน

| --- | --- |
ฮายาเตะ พ่อบ้านประจัญบาน!
ฮายาเตะ พ่อบ้านประจัญบาน
ハヤテのごとく!
ชื่อภาษาอังกฤษ: Hayate the Combat Butler
แนว: ตลก, ต่อสู้, ล้อเลียน ,ฮาเร็ม
มังงะ
ฮายาเตะ พ่อบ้านประจัญบาน!
เขียนโดย: เค็นจิโร ฮะตะ
สำนักพิมพ์:  โชงะกุกัง    Viz Media    วิบูลย์กิจ
อนิเมะ
ฮายาเตะ พ่อบ้านประจัญบาน!
กำกับโดย: เคะอิชิโระ คะวะกุชิ
สตูดิโอ: SynergySP
อนิเมะ
ฮายาเตะ พ่อบ้านประจัญบาน!!   หน้าร้อนช่างหน้าคิดถึง ภาคชุดว่ายน้ำ
กำกับโดย: อิวะซะกิ โยะชิอะกิ
สตูดิโอ: J.C.Staff
อนิเมะ
ฮายาเตะ พ่อบ้านประจัญบาน 2nd Season
กำกับโดย: อิวะซะกิ โยะชิอะกิ
สตูดิโอ: J.C.Staff
อนิเมะ
Hayate no Gotoku!   CAN'T TAKE MY EYES OFF YOU
กำกับโดย: มะซะชิ คุโด
เขียนบทโดย: โคชิกะ ริเอะ
สตูดิโอ: Manglobe
อนิเมะ
ฮายาเตะ พ่อบ้านประจัญบาน! เดอะ มูฟวี่  รักกวน ๆ ป่วนถึงสวรรค์
กำกับโดย: ฮิเดโตะ โคโมริ
เขียนบทโดย: ยะซุโกะ โคะบะยะชิ
สตูดิโอ: Manglobe
มังงะ
เขียนโดย: โทชิฮิโกะ สึคิจิ
สำนักพิมพ์:  โชงะกุกัง    วิบูลย์กิจ
เกม
Hayate the Combat Butler!  I am Romeo and Romeo is Me
ผู้พัฒนา: โคนามิ
ผู้จัดจำหน่าย: โคนามิ
แนว: วิชวลโนเวล
แพลตฟอร์ม: นินเทนโด ดีเอส
เกม
Hayate no Gotoku! - Ojousama purodyuusu daisakusen boku iro ni somare
ผู้พัฒนา: โคนามิ
ผู้จัดจำหน่าย: โคนามิ
แนว: Simulation, Digital pet
แพลตฟอร์ม: นินเทนโด ดีเอส
เกม
Hayate no Gotoku!! 2nd Season Nightmare Paradise
ผู้พัฒนา: โคนามิ
ผู้จัดจำหน่าย: โคนามิ
แนว: วิชวลโนเวล
แพลตฟอร์ม: เพลย์สเตชันพอร์เทเบิล
อนิเมะ
Hayate no gotoku! Cuties
กำกับโดย: คุโด้ มาซาชิ
เขียนบทโดย: โคชิกะ ริเอะ
สตูดิโอ: Manglobe
ฮายาเตะ พ่อบ้านประจัญบาน (ญี่ปุ่น: ハヤテのごとく！; โรมาจิ: Hayate no Gotoku!) (อังกฤษ: Hayate the Combat Butler) เป็นการ์ตูนญี่ปุ่นแนวตลกและต่อสู้ แต่งเรื่องและวาดภาพโดย เค็นจิโร ฮะตะ มีเนื้อหาเกี่ยวกับเด็กหนุ่มผู้ขยันขันแข็งนามว่า "อายาซากิ ฮายาเตะ" แต่มีพ่อแม่ที่เอาแต่เล่นการพนัน จนเป็นหนี้และชดใช้โดยการขายลูกชายให้พวกมาเฟีย แต่จับพลัดจับผลูไปเจอกับ "ซันเซนอิง นางิ" คุณหนูของตระกูลอภิมหาเศรษฐี จนได้มาเป็นพ่อบ้านตระกูลซันเซนอิงเพื่อใช้หนี้
ปัจจุบันตีพิมพ์ลงในนิตยสาร โชเน็งซันเดย์ ในญี่ปุ่นโดยสำนักพิมพ์โชงะกุกัง และ นีออซ ในไทยโดยสำนักพิมพ์วิบูลย์กิจ และมีจำหน่ายในรูปของเกมบนเครื่องนินเทนโดดีเอส 2 เกม, เพลย์สเตชันพอร์เทเบิล 1 เกม  และนิยายอีก 4 เล่ม ด้วย สำหรับอนิเมะนั้น ในไทยได้ลิขสิทธิ์ไปโดยโรส แอนิเมชัน สำหรับภาคแรก
จุดเด่นสำคัญของเรื่องนี้ก็คือ การที่นางเอกและพระเอกเข้าใจผิดกันได้เป็นเวลานานมาก และการที่ผู้เขียนนิยมเอาอนิเมะหรือมังงะเรื่องอื่นๆ มาเขียนล้อเลียนประกอบในเรื่องแทบทุกตอนนั่นเอง
เนื้อเรื่องย่อ

อายาซากิ ฮายาเตะ ได้ชื่อว่าเป็นเด็กส่งของที่รวดเร็วที่สุด แต่ถูกไล่ออกจากงานส่งของในวันคริสต์มาสอีฟเนื่องจากอายุไม่ถึงเกณฑ์ เมื่อเขากลับไปบ้านก็พบว่าพ่อแม่ของเขาเสียเงินไปกับการพนันจนเหลืออยู่เพียง 12 เยน และติดหนี้กับแก๊งยากูซ่าถึง 156,804,000 เยน และพ่อแม่ของเขาตั้งใจจะขายฮายาเตะเพื่อชดใช้หนี้เป็นของขวัญวันคริสต์มาส
ฮายาเตะได้หลบหนีออกมาและพยายามจะลักพาตัว ซันเซนอิง นางิ เพื่อนำเงินมาใช้หนี้ แต่แผนการผิดพลาดเพราะเขาพูดชื่อตัวเองออกมา ความตั้งใจของฮายาเตะในครั้งนั้นทำให้นางิเข้าใจผิดว่าฮายาเตะต้องการจะสารภาพรักกับตน ฮายาเตะได้นอนลงเพื่อรอที่จะหนาวตาย แต่มีจักรยานแล่นมาทับเขา และทำให้เขาได้พบกับมาเรีย พี่เลี้ยงของนางิ ฮายาเตะได้โกหกเธอว่าไม่รู้อะไรเลยเกี่ยวกับนางิ แต่ความมุ่งมั่นของเขาก็ได้กลับมาเมื่อมาเรียมอบผ้าพันคอให้กับเขา และฮายาเตะได้ช่วยเหลือนางิจากการถูกลักพาตัวโดยสองพี่น้องที่ติดหนี้จากยากูซ่าแก๊งเดียวกัน หลังจากนั้น เขาได้ให้เธอช่วยหางานใหม่ให้เขา ซึ่งต่อมาทำให้เขาได้เป็นพ่อบ้านคนใหม่ของนางิ ผู้ซึ่งทำหน้าที่ปกป้องเธอจากอันตรายต่าง ๆ
ตัวละครหลัก

บทความหลัก: ตัวละครในฮายาเตะ พ่อบ้านประจัญบาน
มังงะ

มังงะของ ฮายาเตะ แต่งเรื่องและวาดภาพโดย เค็นจิโร ฮะตะ เป็นเนื้อหาต้นแบบพื้นฐานของอนิเมะทั้ง 2 Season ตอนนี้มีฉบับรวมเล่มแล้ว 30
เล่มในประเทศญี่ปุ่น เนื้อหาโดยรวมจะแบ่งออก เป็น 4 ช่วงในขณะนี้
ช่วงแรก  เปรียบเหมือนกับการสร้างจุดเริ่มต้นของเรื่องราว และเป็นการเกริ่นแนะนำตัวละครแต่ล่ะตัวในเบื้องต้น เนื้อหาโดยรวมจะเป็นชีวิตประจำวันอันแสนสนุกสนาน เฮฮา เบาสมอง เป็นจุดผูกเรื่องที่สำคัญ และยังมีเงื่อนปมแทรกไว้อย่างลับๆ อีกด้วย
ช่วงที่สอง เป็นเหมือนกับการเชื่อมความสัมพันธ์ระหว่างฮายาเตะ กับตัวละครหญิงสาว 3 คน ให้ดูสนิทชิดใกล้กันมากยิ่งขึ้น เงื่อนปมบางส่วนเริ่มคลายออก พร้อมๆกับการพัฒนาของความรู้สึกของหญิงสาวทั้ง 3 คน เบื้องหลังหลายอย่างเริ่มกระจ่างมากขึ้น แต่กลับมีความสนุกสนานเฮฮาแทรกปนอยู่อย่างกลมกลืน
ช่วงที่สาม เป็นส่วนเนื้อหาที่เจาะไปยังความหลังของฮายาเตะ และความสัมพันธ์ของเขาในอดีตกับหญิงสาวอีกคนหนึ่ง เงื่อนปมอันแสนสำคัญได้เปิดเผยความจริงออกมา พร้อมๆกับความเสียใจของผู้ที่ผิดหวัง มุขตลกเฮฮายังพอมีบ้าง และหลายๆครั้งมักจะมาในช่วงที่คาดไม่ถึง แต่จะไม่ถี่เหมือนช่วงก่อนหน้า
ช่วงที่สี่ ช่วงนี้จะเปลี่ยนสถานที่จากคฤหาสน์เป็นบ้านเช่า สถานที่ใหม่แห่งนี้มาพร้อมกับความสิ้นสุดลงของความเป็นมหาเศรษฐีของนางิ เนื้อหาเน้นมาที่การพยายามปรับตัวของคุณหนู การดำเนินชีวิตในรูปแบบใหม่ และการเดินตามฝันในเส้นทางนักเขียนการ์ตูน
อนิเมะ

ฮายาเตะ มีในรูปแบบอนิเมะ ด้วยกัน 4 ชุด ได้แก่
อนิเมะ > อนิเมะ ฮายาเตะ พ่อบ้านประจัญบาน!

อนิเมะ Season 1 ของ ฮายาเตะ จัดทำโดยทีมงาน SynergySP ที่ทำอนิเมะให้กับโชงะกุกัง อยู่แล้ว ส่งผลให้ฮายาเตะ มีความโด่งดังมากกว่าเดิม เนื้อหาใน Season 1 จะดึงมาจากฉบับมังงะเล่ม 1 - 5 และมีการเพิ่มเติมเนื่อหาและมุขใหม่ๆ มากมาย เป็นจุดขาย
อนิเมะ > อนิเมะ ฮายาเตะ พ่อบ้านประจัญบาน! > ปัญหาที่เกิดขึ้นกับ ฮายาเตะ พ่อบ้านประจัญบาน! ฉบับลิขสิทธิ์

ในประเทศไทย ทางบริษัทโรส แอนิเมชัน ได้ทำการซื้อลิขสิทธิ์ของ ฮายาเตะ มาจำหน่ายในประเทศไทย โดยลิขสิทธิ์ที่ได้มานั้น เป็นภาพรูปแบบสำหรับฉายทางโทรทัศน์ หรือ เบต้าเทป และมีขนาดอัตราส่วนลักษณะของภาพในแบบ 4:3 ทั้งในรูปแบบ VCD และ DVD ซึ่งแตกต่างจาก DVD ที่วางจำหน่ายในประเทศญี่ปุ่น ที่มีการปรับปรุงภาพให้ดีขึ้น ปรับเปลี่ยนฉากบางฉาก ให้แตกต่างจากโทรทัศน์ และมีขนาดอัตราส่วนลักษณะของภาพในแบบ 16:9 เนื่องจากลิขสิทธิ์เบต้าเทปในอัตราส่วนลักษณะ 4:3 นั้นมีค่าลิขสิทธิ์ถูกกว่า ทำให้เกิดความไม่พอใจขึ้นกับแฟนการ์ตูนเรื่องนี้เป็นจำนวนมาก ทั้งนี้ ทางบริษัทโรสได้ออกมาขอโทษ พร้อมทั้งประกาศว่าเรื่องหลังจากนี้ไปจะพยายามทำให้มีขนาดสัดส่วนของภาพในแบบ 16:9 เท่าที่จะทำได้
ในภายหลัง ทางบริษัทโรสได้ได้ทำการซื้อลิขสิทธิ์ของ ฮายาเตะ ในรูปแบบ 16:9 มาผลิตวางจำหน่ายใหม่อีกครั้ง แต่ตัวภาพก็ยังคงเป็นภาพรูปแบบสำหรับฉายทางโทรทัศน์ หรือ เบต้าเทปเหมือนเดิม มิได้เปลี่ยนเป็นภาพรูปแบบ DVD แต่อย่างใด
อนิเมะ > โอวีเอ ฮายาเตะ พ่อบ้านประจัญบาน!! 2nd Season หน้าร้อนช่างน่าคิดถึง ภาคชุดว่ายน้ำ

หลังจากที่มีการเปลี่ยนทีมงานอนิเมะของ ฮายาเตะจาก SynergySP เป็น J.C.Staff และทาง J.C.Staff ได้จัดทำอนิเมะ OVA ออกมาวางจำหน่าย เพื่อลองเชิง โดยแต่งเนื้อหาขึ้นมาใหม่ทั้งหมด เน้นขายฉากเซอร์วิส
อนิเมะ > อนิเมะ ฮายาเตะ พ่อบ้านประจัญบาน!! 2nd Season

อนิเมะ Season 2 ของ ฮายาเตะ จัดทำโดยทีมงาน J.C.Staff โดยดึงเนื้อหามาจากฉบับมังงะเล่ม 5 - 14 สิ่งที่ J.C.Staff แสดงให้เห็นแตกต่างไปจาก SynergySP คือ จากที่เน้นมุขตลก ได้เปลี่ยนไปเน้นเนื้อหาความโรแมนติกแทน และผลักดันบทของตัวละครหญิงรองมากขึ้น
อนิเมะ > อนิเมะ ฮายาเตะ พ่อบ้านประจัญบาน!! 2nd Season > ข้อผิดพลาดในภาค 2nd Season

เนื่องจากการเปลี่ยนทีมทำให้เกิดข้อผิดพลาดในเนื้อหาของอนิเมะอยู่ นั่นคิอ การที่คุณหนูนางิเคยผ่านการนั่งรถไฟฟ้ามาแล้วใน Hayate no Gotoku! กับนิชิซาว่า อายุมุ แต่ในตอนนั้นได้นำมุขของมังงะมาใช้ คือ การเจอปัญหาที่กั้นรถไฟของนางิ และมุขความเร็วของรถไฟ แต่ในมังงะนางิจะนั่งไปกับนิชิซาว่า คาซึกิ เมื่อมาถึง Hayate no Gotoku!! 2nd Season ได้มีการนำตอนของมังงะที่นั่งรถไฟไปกับนิชิซาว่า คาซึกิ มาทำทั้งตอน แต่นางิยังคงเจอปัญหาที่กั้นรถไฟ และยังมีมุขความเร็วเช่นเดิม ซึ่งขัดกับหลักความเป็นจริง เพราะมุขทั้งสองนี้มีจุดสำคัญคือ นางิต้องไม่เคยนั่งรถไฟมาก่อน แต่ในอนิเมะนั้น นางิเคยมีประสบการณ์การนั่งรถไฟมาแล้วใน Hayate no Gotoku! จึงเป็นเรื่องที่เป็นไปไม่ได้ที่จะเกิดเหตุการณ์ซ้ำซ้อน
ต่อมาคือ รูปถ่ายสติ๊กเกอร์ ของ อายูมุกับฮายาเตะ ที่ติดในโทรศัพท์ของอายูมุ ใน Hayate no Gotoku! นั้น ไม่ว่าจะเป็นเหตุการณ์หรือการย้อนความ แตกต่างจาก Hayate no Gotoku!! 2nd Season แทบทั้งหมด โดยเฉพาะสีเสื้อที่ ฮายาเตะ ใส่ ส่วนของ Hayate no Gotoku! เป็นเสื้อสีส้มแต่ Hayate no Gotoku!! 2nd Season เสื้อที่ฮายาเตะใส่เป็นสีเขียว
ซึ่งไม่มีความน่าจะเป็นเลย
ภาพยนตร์ > ฮายาเตะ พ่อบ้านประจัญบาน! เดอะ มูฟวี่ รักกวน ๆ ป่วนถึงสวรรค์

บทความหลัก: ฮายาเตะ พ่อบ้านประจัญบาน! เดอะ มูฟวี่ รักกวน ๆ ป่วนถึงสวรรค์
เนื้อหาของมูฟวี่จะโฟกัสมาที่ช่วงที่ 4 ของมังงะ (ประมาณเล่มที่ 26 ขึ้นไป) โดยจะเป็นช่วงหน้าร้อนของปี ซึ่งตรงกับช่วงเวลาฉายพอดี อนึ่ง ในเล่มที่ 28 มีเกริ่นเนื้อหาภาคนี้สั้นๆเป็นมังงะแถมพิเศษมาด้วย ซึ่งเป็นการยืนยันว่า ภาคนี้มีภาพใกล้เคียงมังงะที่สุด
เกม

เกมของฮายาเตะ ทั้ง 3 เกม ผลิตโดยบริษัทโคนามิ โดยทั้ง 3 เกม มีความแตกต่างกัน คือ